બ્રિટનના એ3 હાઇવેમાં અકસ્માતની ઘટનાઓ સામાન્ય કહેવાય છે. તેથી 11 ડિસેમ્બર 2002ના રોજ પોલીસે એક નહીં પણ અનેક ફોન કોલ્સ રિસિવ્ડ કર્યા તો તેઓ ચિંતિત થઇ ગયા અને તુરંત ઘટના સ્થળે પહોંચ્યા, મોટાભાગના ફોન કોલ્સમાં રોડથી થોડેક દૂર તેમણે વિચિત્ર હેડલાઇટ જોઇ હતી. પોલીસ ઘટના સ્થળે પહોંચી તો તેમને દુર્ઘટના થઇ હોવાનું જોવા મળ્યું, તેમણે તપાસ કરતા ત્યાંથી એક મૃતદેહ મળ્યો હતો. પોલીસે પ્રાથમિક તપાસમાં એ જાહેર કર્યું કે આ અકસ્માત પાંચ મહિના પહેલા થયો હતો, પરંતુ અન્ય કોઇ કાર આ અકસ્માતમાં સામેલ હતી કે નહીં તેના પૂરાવા મળ્યા નહીં, જોકે કેટલાકનું કહેવું છેકે આ અકસ્માતની પાછળ ઘોસ્ટલી હેડલાઇટ્સ જવાબદાર છે.